

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 28.maijā Nr.219

 (protokols Nr.10, 2.p.)

**Par** **Priekuļu novada dzimtsarakstu nodaļas sniegto pakalpojumu maksas noteikšanu**

Priekuļu novada dome izskata jautājumu par Priekuļu novada dzimtsarakstu nodaļas sniegto pakalpojumu maksas noteikšanu.

Izvērtējot domes rīcībā esošo informāciju, konstatēts, ka [Ministru kabineta 2013.gada 24.septembra noteikumi Nr. 906 „Noteikumi par civilstāvokļa aktu reģistrācijas valsts nodevu”](http://likumi.lv/doc.php?id=260214) nosaka valsts nodevas par civilstāvokļa aktu reģistrāciju) apmēru un maksāšanas kārtību.

Likuma „Par pašvaldībām” 21. panta pirmās daļas 14. punkta g) apakšpunkts nosaka, ka dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var noteikt, ja tas nav aizliegts vai noteikts ar likumiem vai Ministru kabineta noteikumiem, maksu par pašvaldības sniegtajiem pakalpojumiem.

Lai iedzīvotājiem būtu iespēja saņemt kvalitatīvus dzimtsarakstu nodaļas pakalpojumus, nepieciešams noteikt sniegto pakalpojumu veidus un maksu par pakalpojumiem.

Ņemot vērā iepriekš minēto un pamatojoties uz likuma „Par pašvaldībām” 21. panta pirmās daļas 14. punkta g) apakšpunktu, Priekuļu novada domes Finanšu komitejas 2020.gada 25.maija lēmumu (protokols Nr.6­), atklāti balsojot: PAR –13 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmite Orehova, Māris Baltiņš, Dace Kalniņa, Elīna Krieviņa, Baiba Karlsberga, Jānis Mičulis, Ināra Roce), PRET –nav, ATTURAS –nav, Priekuļu novada dome **nolemj**:

1. Ar 2020.gada 1.jūniju noteikt sekojošu maksu par Priekuļu novada dzimtsarakstu nodaļas sniegtajiem pakalpojumiem, ieskaitot pievienotās vērtības nodokli:

|  |  |  |
| --- | --- | --- |
| N.p.k. | **Pakalpojumu veids** | **Maksa EUR ar PVN** |
| 1. | Svinīga laulību ceremonija Priekuļu novada dzimtsarakstu nodaļas telpās mazajā zālē vai Liepas pagasta pārvaldē (pakalpojumā iekļauta dokumentu sagatavošana, telpu noformējums, svinīga ceremonija ar fona mūziku liecinieku un ne vairāk kā 10 viesu klātbūtnē) | 21,00 |
| 2. | Svinīga laulību ceremonija Priekuļu novada dzimtsarakstu nodaļas telpās, Veselavas muižā, vai dārzā\* (pakalpojumā iekļauta dokumentu sagatavošana, svinīgas literāri muzikālas ceremonijas sagatavošana, vadīšana, telpu noformējums) | 35,00 |
| 3. | Kāzu jubilejas vai citas svinīgi, literāli muzikāli noformētas ceremonijas sagatavošana un vadīšana dzimtsarakstu nodaļas telpās | 35,00 |
| 4. | Svinīga laulību reģistrācija citā piemērotā vietā ārpus dzimtsarakstu nodaļas telpām Priekuļu novada pašvaldības administratīvajā teritorijā (pakalpojumā iekļauta dokumentu sagatavošana, svinīgas laulību ceremonijas sagatavošana un vadīšana, ceremonijas vietas apskate, nokļūšana laulību ceremonijas norises vietā) | 50,00 |
| 5. | Šampaniešu zāles izmantošana *(ar šampanieša glāzēm servēts galds )* | 10,00 |
| 6. | Izziņas izsniegšana no dzimtsarakstu nodaļas arhīva | 1,42 |
| 7. | Pielikuma sagatavošana un izsniegšana CAR apliecībām - Daudzvalodu standarta veidlapa izmantošanai citā ES dalībvalstī | 5,00 |

\* Izmantojot laulību ceremonijai Veselavas muižas telpas vai dārzu, papildus jāmaksa EUR 80,00 par Veselavas muižas vai dārza izmantošanu.

1. Pakalpojuma maksā nav iekļauta noteiktā valsts nodeva (EUR 14,00).
2. Atbildīgais par lēmuma izpildi Dzimtsarakstu nodaļas vadītāja Ī. Uldriķe un Finanšu un grāmatvedības nodaļas vadītāja I. Rumba
3. Kontroli par lēmuma izpildi viec noteikt Priekuļu novada pašvaldības izpilddirektors F.Puņeiko.
4. Atzīt par spēkā spēku zaudē 2017.gada 28.decembra lēmumu (protok. Nr.14., p.40) “Par grozījumiem Priekuļu novada domes 2013.gada 12.decembra lēmumā “Par Priekuļu novada dzimtsarakstu nodaļas sniegto pakalpojumu maksas noteikšanu””.

Domes priekšsēdētāja (paraksts) Elīna Stapulone